CELEX: 62014CN0125
Language: et
Date: 2014-03-18 00:00:00
Title: Kohtuasi C-125/14: Eelotsusetaotlus, mille on esitanud Fővárosi Törvényszék (Ungari) 18. märtsil 2014  – Iron & Smith Kft. versus Unilever NV

10.6.2014   
            
            
               ET
            
            
               Euroopa Liidu Teataja
            
            
               C 175/23
            
         Eelotsusetaotlus, mille on esitanud Fővárosi Törvényszék (Ungari) 18. märtsil 2014 – Iron & Smith Kft. versus Unilever NV
   (Kohtuasi C-125/14)
   2014/C 175/28
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Törvényszék
   
      Põhikohtuasja pooled
   
   
      Taotleja: Iron & Smith Kft.
   
      Menetluse teine pool: Unilever NV
   
      Eelotsuse küsimused
   
   
               1.
            
            
               Kas ühenduse kaubamärgi maine tõendamiseks direktiivi 2008/95/EÜ (1) kaubamärke käsitlevate liikmesriikide õigusaktide ühtlustamise kohta (edaspidi: „direktiiv”) artikli 4 lõike 3 tähenduses piisab mainest ühes liikmesriigis ka siis, kui selle alusel esitatud vastulausega seotud siseriikliku kaubamärgi registreerimise taotlus on esitatud muus liikmesriigis?
            
         
               2.
            
            
               Kas ühenduse kaubamärgi maine kontrollimisel kohaldatavate territoriaalsete tingimustega seoses võib kaubamärgi tegeliku kasutamise tõendamiseks tugineda Euroopa Liidu Kohtu kehtestatud põhimõtetele?
            
         
               3.
            
            
               Kas juhul, kui ühenduse varasema kaubamärgi omanik tõendab ühenduse kaubamärgi maine muudes kui siseriikliku kaubamärgi liikmesriigi riikides, mis moodustavad olulise osa Euroopa Liidu territooriumist, võib sellegipoolest nõuda, et ta tõendaks seda tulemuslikult ka seoses asjaomase liikmesriigiga?
            
         
               4.
            
            
               Juhul kui vastus eelmisele küsimusele on eitav, kas siseturu eripära arvesse võttes võib tekkida selline olukord, et olulisel osal Euroopa Liidu territooriumist laialdaselt kasutatav kaubamärk on liikmesriigi asjassepuutuva avalikkuse jaoks tundmatu ja seetõttu ei ole täidetud direktiivi artikli 4 lõikes 3 sätestatud registreerimisest keeldumise põhjuse esinemiseks vajalik teine tingimus – oht, et kasutakse ebaõiglaselt ära või kahjustatakse kaubamärgi eristatavust või mainet – ning jaatava vastuse korral, milliste tingimuste esinemist tuleb ühenduse kaubamärgi omanikul tõendada selleks, et eespool nimetatud tingimus oleks täidetud?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25).